作者:沈亞之
標題:文祝延二闋
內容:閩山之杭杭兮水堋堋，吞荒抱大兮香疊層。騰氣清渾兮朝昏，神生其中兮宅幽凝。居如山兮惠如水，侯臨我兮恩如光，照導兮天覆。惠流吾兮樂且康，神有澤兮宜蔭沃，脫侯之恙兮歸侯之多福。群卑勤之恭潔兮，鑒貞盟乎山竹。。兕載吹兮音咿咿，銅鐃呶兮睋呼眓睢。樟之蓋兮麓下，餚盤列兮答神，神擺漁篁兮降拂窣窣。右持妓兮左夫人，態修邃兮佻眇。調丹含瓊兮瑳佳笑，朝馬駕兮搦寶轡，千弭函弦兮森道騎。吾何樂兮神軒，